Մոսկինո

Մոսկինո, իտալական նորաձևության տուն, որը ստեղծվել է 1983 թվականին Ֆրանկո Մոսկինոյի կողմից։ Ընկերությունն արտադրում է հագուստ, աքսեսուարներ, կոշիկներ, պայուսակներ, օծանելիքներ և այլն։

Պատմություն 
Ֆրանկո Մոսկինոն 1983 թվականին ստեղծվեց ընկերությունը։ Այն հայտնի դարձավ իր նորարարական, գունագեղ՝ երբեմն էքսցենտրիկ, և նորաձևության մասին Մոսկինոյի քննադատությունների և մտածելակերպի պատճառով։ Նրա վաղաժամ մահից հետո (1994) իր օգնականներից մեկը՝ Ռոսելա Ջարդինին, դարձավ ընկերության ստեղծագործական տնօրենը։ Սկսած 1999 թվականին բրենդը Aeffe նորաձևության կազմակերպության մասն է։

Մոսկինոն հիմա 
Ռոսելա Ջարդինին ընկերության տնօրենն էր 1994 թվականից 2013 թվականի հոկտեմբերը, իսկ հետո այդ կոչումը անցավ Ջերեմի Սկոթին, ում առաջին ցուցադրությունը կայացավ 2014 թվականի աշնանը։

2006 թվականին Մոսկինոն ձևավորել էր Ձմեռային Օլիմպիական խաղերի բացվամ արարողության հագուստները Թուրինում։ 2005 թվականին ձևավորոել Քայլի Մինոուգի Showgirl - The Greatest Hits Tour, Մադոննայի 2008 թվականի Sticky & Sweet Tour և Լեդի Գագայի 2011-2012 թվականների The Born This Way Ball համերգային շրջագայությունների հագուստները։

2011 թվականի հուլիսին ընկերության հավաքածուն ներկայացվեց The Brandery նորաձևության շոուի ժամանակ Բարսելոնայում։

Մոսկինոն արտադրում է նաև հագուստներ երեխաների համար՝ Moschino Teen 6–14 տարեկանների, Moschino Kid 12–18 ամսականներից մինչև 6 տարեկանների և Moschino Baby 1–3 ամսականներից մինչև 2 տարեկանների համար։

Ապրանքանիշեր 

Ունի տարբեր ապրանքանիշեր՝ Մոսկինոն (կանանց և տղամարդկանց հիմանական ապրանքանիշ), Moschino Cheap and Chic (կանացի երկրորդային ապրանքանիշ, ստեղծվել է 1988 թվականին), Love Moschino (կանանց և տղամարդկանց դիֆուզիոն ապրանքանիշ, ճանաչված որպես Moschino Jeans 1986–ից 2008 թվականներին)։ Ապրանքանիշերը արտադրում են կանացի և տղամարդկանց հագուստ, աքսեսուարներ, զարդեր, ժամացույցեր, օծանելիքներ, կոսմետիկա և անգամ մոտոցիկլի սաղավարտներ։ Գրեթե բոլոր ժամացույցերը ստեղծվում է Binda Group ընկերության կողմից։ 2009 թվականին Միլանում ստեղծվեց Մոսկինոյի հյուրանոց, որը կոչվեց «Maison Moschino»։

Մոսկինոյի խանութները 

Մոսկինոն ունի ավելի քան 150 բուտիկներ ամբողջ աշխարհում։ Վերջին տարիներում բացվել են խանութներ Եվրոպայում (Հռոմ, Կապրի, Լոնդոն, Փարիզ և Բեռլին), Նյու Յորքում (ԱՄՆ), Դնեպրոպետրովսկում և Կիևում (Ուկրաինա), Սանկտ Պետերբուրգում, Մոսկվայում և Եկատերինբուրգում (Ռուսաստան), Ալմաթիում (Ղազախստան), Ստամբուլում (Թուրքիա), Ալ-Ռիադում և Ջիդդայում (Սաուդյան Արաբիա), Դոհայում (Կատար), Դուբայում, Քուվեյթում, Բահրեյնում, Մումբայում և Բանգալորում (Հնդկաստան), Հոնգկոնգում, Օսակայում, Սինգապուրում, Թայբեյում, Գաոսյունում, Կուալա Լումպուրում, Շանհայում, Սեուլում, Բունդանգում, Պեկինում, Դալյանում, Հանգզուում, Շենզենում, Շենյանգում և աշխարհի այլ երկրներում։

Բացի առանձին խանութներից Մոսկինոն ունի նաև բուտիկներ բարձրակարգ հանրախանութներում, ինչպիսիք են Saks Fifth Avenue–ն ԱՄՆ–ում և Մեխիկոյում, Ճապոնիայի Isetan, Takashimaya, Daimaru, Կորեայի Shinsegae, Lotte և Hyundai, Լոնդոնի Harvey Nichols, Harrods և House of Fraser, Փարիզի Printemps, Մյունխենի Oberpollinger, Մադրիդի El Corte Ingles, Միլանի La Rinascente և Coin և այլ հանրախանութներում։

Ընկերության շահույթը ըստ երկրների (տոկոսներով)՝ Իտալիա 32%, Եվրոպա 23%, ԱՄՆ 6%, Արևելյան երկրներ 11%, մնացած երկրներ 28%։

Մոսկինոյի օծանելիքները 

 Moschino, կանացի օծանելիք, 1987 թվական
 Pour Homme, տղամարդու օծանելիք, 1990 թվական
 Cheap and Chic, կանացի օծանելիք, 1995 թվական
 Oh! De Moschino, կանացի օծանելիք, 1996 թվական
 Uomo?, տղամարդու օծանելիք, 1998 թվական
 L'Eau Cheap and Chic, կանացի օծանելիք, 2001 թվական
 Couture!, կանացի օծանելիք, 2004 թվական
 I Love Love, կանացի օծանելիք, 2005 թվական
 Hippy Fizz, կանացի օծանելիք, 2006 թվական
 Friends Men, տղամարդու օծանելիք, 2006 թվական
 Funny!, կանացի օծանելիք, 2007 թվական
 Glamour, կանացի օծանելիք, 2008 թվական
 Moschino Forever, տղամարդու օծանելիք, 2011 թվական
 Pink Bouquet, կանացի օծանելիք, 2012 թվական
 Moschino TOY, և՛ կանացի, և՛ տղամարդու օծանելիք, 2015 թվական

Ծանոթագրություններ